**Byen**

Erik Grip 1985 (Fra LP`en ”Skærver og Skår”)

Melodi: Phil Coulter ”The Town I loved so well” (1973)

Åh, en tanke presser på, når dagene blir grå

En erindring om det sted, hvor jeg boede som barn.

Det er lugte, det er røg, det er tryghed, det er støj.

Det er minderne fra byen som var min.

 Men som årene går, udviskes mange sår

 Ind til ingenting for til sidst at stå tilbage

 Med de glade unge år, Åh jeg husker dem som i går

 Og byen, som en gang var min.

Og jeg fik min første smøg, af byens tykke røg,

Der lugted sødt af sukker, og af nybagt hvedebrød.

Og på Højbro ku jeg stå i timevis som få

Og se det hele ske for mine fødder.

 Mine rødder ligger dér og for at si det, som det er

 Har jeg længtes hjem lige siden at jeg rejste.

 Men en dag vil jeg ta hjem for at finde ro igen

 I byen som engang var min.

Byens vartegn er en bjørn, der har båret mange børn

Og når ”spektakelma´ren” hørtes var det roelygtetid.

Og bort sku vi tit, for ingen passede kun sit

Joh, der var liv i byen, som en gang var min.

 Men da jeg kom hjem for at se min by igen

 Var der ingenting, der ligned det jeg ku huske

 Ingen smil, ingen Daw, stod jeg mon ved Det Døde Hav.

 I byen, som en gang var min.

Der var ingen folk at se, alle så på tysk TV

Og hvor der før familier boede lå et stort parkeringshus.

Og ved Bispegårdens mur, hvor vi ofte gik en tur

Havde Burger-King købt ud den gamle kro.

 Hvor er byens mejeri, hvor´r det gamle bageri

 Alt er ændret til en gold og fed friture.

 Men hvad hjertet bærer med, bliver til håb et andet sted

 For byen, som en gang var min.